เรื่องร้องเรียน (ถนน,ความปลอดภัย,สะพาน) วันที่ 2022-08-17 12:25:07 — แขวงคันนายาว เขตคันนายาว กรุงเทพมหานคร
งานก่อสร้างปรับปรุงสะพานข้ามครองครุ บริเวณชุมชนสุเหร่าแดง เพื่อเชื่อมฝั่งซอยเสรีไทย 46 กับฝั่งชุมชนนภาพิไลพัฒนา (ด้านที่ติดกับหมู่บ้านเรือนทองนิเวศน์) แขวงคันนายาว เขตคันนายาว กทม.

กำหนดการก่อสร้าง 
1 เมษายน - 27 กันยายน 2565

ก่อนหน้านี้ได้มีการรื้อถอนสะพานไม้ขนาดใหญ่ที่ใช้สัญจรเดิมออกไปแล้ว ตั้งแต่ช่วงต้นเดือนพฤษภาคม

ปัจจุบัน วันที่ 17 สิงหาคม 2565 
เป็นเวลาเกือบ 3 เดือนแล้ว ที่ยังไม่มีความคืบหน้าใดๆ ในการก่อสร้างปรับปรุงสะพานดังกล่าว

จากการสังเกตของคนในชุมชน พบว่า มีการนำรถแม็คโครเข้ามาจอดไว้ในบริเวณของการปฏิบัติงาน แต่ไม่พบพนักงานของผู้รับจ้างมาปฏิบัติหน้าที่เลย เป็นการจอดทิ้งไว้เฉยๆ และไม่มีความคืบหน้าในการทำงานใดๆ

ด้วยปัญหาความล่าช้าที่เกิดขึ้นนี้ ส่งผลกระทบและสร้างความเดือดร้อนอย่างมาก ทำให้คนที่อาศัยอยู่ฝั่งชุมชนนภาพิไลพัฒนา (ด้านที่ติดกับหมู่บ้านเรือนทองนิเวศน์) และมีความจำเป็นต้องใช้รถยนต์เป็นยานพาหนะในการทำงาน ไม่สามารถสัญจรเข้าออก เพื่อข้ามไปยังฝั่งซอยเสรีไทย 46 ซี่งเป็นทางออกสู่ถนนเสรีไทยได้

กอปรกับอีกหนี่งปัญหาที่ได้แจ้งไปแล้ว คือ ในเวลาเดียวกันนี้ มีงานปรับปรุงทำเขื่อนกั้น บริเวณลำน้ำบึงกุ่ม หลังหมู่บ้านเรือนทองนิเวศน์

ซึ่งเส้นทางนี้ เป็นอีกทางเลือกหนึ่งที่ใช้ในการสัญจรของประชาชนที่อาศัยอยู่ฝั่งชุมชนนภาพิไลพัฒนา (ด้านที่ติดกับหมู่บ้านเรือนทองนิเวศน์) เพื่อออกสู่ถนนคู่ขนาน กาญจนาภิเษก

แต่ปัจจุบันนี้สภาพถนนดังกล่าวก็ชำรุดทรุดโทรมอย่างหนัก จากปัญหาที่แจ้งไปนี้ (2022-DE3MTK)

จากทั้งสองปัญหาใหญ่ๆ นี้ ทำให้คนในชุมชนดังกล่าว ไม่มีทางเลือกในการสัญจร เพราะทั้งสองเส้นทางไม่สามารถสัญจรได้ มีความไม่ปลอดภัย และอาจเกิดอันตรายได้ หากไม่ได้รับการแก้ไขอย่างเร่งด่วน